b'\n_START_ARTICLE_\nLimonit\n_START_SECTION_\nUporaba\n_START_PARAGRAPH_\nTravni\xc5\xa1ka ruda ali rjavo \xc5\xbeelezo se je v preteklosti uporabljala za proizvodnjo \xc5\xbeeleza. \xc5\xbdelezni klobuki ali gossani iz kremenastega \xc5\xbeelezovega oksida so zna\xc4\x8dilne tvorbe, ki so nastale z intenzivno oksidacijo sulfidnih rud. Gossani so rudosledcem slu\xc5\xbeili predvsem kot pokazatelji rudnih le\xc5\xbei\xc5\xa1\xc4\x8d. Pri oksidaciji sulfidnih depozitov, ki so vsebovali zlato, je mineralizacija pogosto povzro\xc4\x8dila koncentriranje zlata v \xc5\xbeelezovih oksidih in kremenu gossanov._NEWLINE_Zlatonosni limonitni gossani so se na veliko rudarili v okro\xc5\xbeju Shasta v Kaliforniji. Podobni depoziti se izkori\xc5\xa1\xc4\x8dajo tudi v bli\xc5\xbeini Ria Tinta v \xc5\xa0paniji in Mount Morgana v Avstraliji. V zlatonosnem pasu Dahlonega v okro\xc5\xbeju Lumpkin v ameri\xc5\xa1ki dr\xc5\xbeavi Georgiji se je zlato kopalo iz lateritne ali saprolitne zemlje, bogate z limonitom. Zlato primarnih \xc5\xbeil se je skoncentriralo v limonitih globoko preperelih kamnin. Podobne globoko preperele zlatonosne \xc5\xbeelezove tvorbe so v Braziliji._NEWLINE_Limonit se zaradi obstojne barve uporablja kot rumeno rjav naravni pigment okra.'